Eropuerto ti Ca Mau

Ti Eropuerto ti Ca Mau  () ket maysa a bassit nga eropuerto idiay Probinsia ti Ca Mau, ti akin-abagatan unay a paset ti Bietnam.
Ti eropuerto ket agdama a senerserbian babaen ti Kompania ti Pagtayaban a Serbisio ti Bietnam (VASCO) nga adda dagiti pangitayaban idiay Siudad ti Ho Chi Minh (Sangalubongan nga Eropuerto ti Tan Son Nhat, SGN).
Dagiti pagsasabtan ket: 105°10’46” E and 09°10’32” N.

Pakasaritaan 

Daytoy ket immuna a impabangon babaen dagiti Pranses a kolonista a kas ti Moranc a Pagipatayaban idiay ili ti Quản Long, a probinsia ti An Xuyên (tattan ket ti Siudad ti Ca Mau) nga addaan iti dalan pagtayaban ti 400 m a kaatiddog ken 16 m a kalawa.

Idi Hunio 1962, ti Opisina ti Panagpatayab ti Republika ti Bietnam ket pinasayaat a binangon manen daytoy a pagipatayabanen nga addaan iti kalawa iti 91.61 hektaria, ti dalanan a pagtayaban ti 1050 m x 30 m, ti bidang ti 60 m x 120 m ken ninaganana manen ti Eropuerto ti Quan Long (Phi trường Quản Long).

Daytoy nga eropuerto ket kangrunaan laeng nga inus-usar idi para iti pamay-an ti militar, a nagserserbi kadagiti helikopter, L19, OV10, Dakota, C130 ken dagiti pay nadumaduma a kita ti pakilaban ti uram. Idi namaga a tiempo ti 1972, ti dalan a pagtayaban ken ti bidang ket nabaldosaan manen iti aspalto.

Idi Abril 1975, kalpasan ti pannakatnag ti Saigon, ti eropuerto ket tinengtengngel babaen dagiti puersa ti komunista. Manipud idi 1976 aginggana idi 1978, daytoy nga eropuerto ket inus-usar para laeng kadagiti panggep ti militar.

Idi 30 Abril 1995, daytoy nga eropuerto ket nangungar iti sibil a panagpatayab iti maysa a AN 2 VF808. Dagiti sibil a serbisio ket nagtultuloy ngem nababa laeng dagiti ganansia. Manipud idi 1997, napasardeng dagiti sibil a serbiso ti panagpatayab gapu ti nababa a trapiko, dagiti laeng narentaan a panagpatayab ti nabatbati.
Idi 30 Abril 1996, nanapintas ti daan a terminal. Idi Hulio iti dayta met laeng a tawen, ti eropuerto ket naramitan ti presision nga instrumento ti sistema ti panagsanglad a NDB 500II ken ti redundante a generator.

Idi 13 Disiembre 2003, nangrugi ti panangbangon ti baro a terminal. Ti terminal ket addaan iti kalawa iti 1548m2, a ti kalawa ti datar ket 1548m2, ti agbitbitin a datar ket 878m2.

Idi 2004, daytoy nga eropuerto ket nagtengngel dagiti 398 panaggunay dagiti eroplano nga adda dagiti 8975 a pasahero, 41,583 kg nga awit. Idi 2005, daytoy nga eropuerto ket nagserbi kadagiti 791 a panaggungunay dagiti aeroplano nga adda dagiti 24,324 a pasahero ken 125,341 kg nga awit.

Ti gibierno ti Bietnam ket inamonganna ti panagpabaro para iti daytoy nga eropuerto, a naplanplano a ti dalan a pagtayaban ket maipatiddogto ti 1900 m x 30 m, a makabael a mangtengngel ti 2 a kalalainganna a kadakkel nga eroplano, 150 a pasero ti tunggal maysa nga oras wenno dagiti 200,000 pasahero ti tunggal maysa a tawen babaen ti 2015. Manipud idi 2015, ti maysa pay a dalan a pagtayaban ti 2400 m x 45 m ket mabangonto, a makabael a mangtengngel ti 4 a kalalainganna a kadakkel nga eroplano (a kas ti Airbus 320) nga adda dagiti 300,000 a pasahero iti tunggal maysa a tawen.

Dagiti linia ti eroplano ken dagiti papanan 
Manipud idi Abril 2011, ti Kompania ti Serbisio a Panagpatayab ti Bietnam ket mangitartaripatu ti dua nga inaldaw a  panagtayab para iti dalan ti Siudad ti Ho Chi Minh-Ca Mau nga agus-usar iti eroplano ATR-72.

Dagiti nagibasaran 

Dagiti eropuerto idiay Bietnam